આ પ્રકારના ખાદ્યપદાર્થો પર વધુ ટેક્સ લાદવાનો પ્રસ્તાવ છેલ્લા એપ્રિલ મહિનાથી પાઈપલાઈનમાં છે. સરકારે આ પ્રકારના ખાદ્યપદાર્થોની જાહેરાત ખાસ કરીને પ્રાઈમ ટાઈમ દરમિયાન ટીવી પર ન દર્શાવાય તે માટે એક કમિટીની રચના પણ કરી છે. આ માટે ફૂડ સેફ્ટી એન્ડ સ્ટાન્ડર્ડ્સ ઓથોરિટી ઑફ ઇન્ડિયાએ (FSSAI) કામ શરૂ કરી દીધું છે. હેલ્થ સેક્રેટરી સી.કે મિશ્રા જણાવે છે, “ભારતમાં વધતા જતા રોગોને ધ્યાનમાં રાખીને આ પ્રકારના પગલા લેવા આવશ્યક છે.” તાજેતરમાં જ FSSAIએ જંકફૂડને કાબુમાં લેવા માટે કેટલીક માર્ગદર્શિકાઓ બહાર પાડી છે જેમાં સ્કૂલના બાળકોને જંકફૂડનું વેચાણ કરવું અને તેના પેકેજિંગને લગતા નિયમોનો સમાવેશ થાય છે. દેશમાં ઓબોસિટીની સમસ્યા દિવસે દિવસે વધતી જાય છે અને દર વર્ષે અંદાજે 58 લાખ લોકો હૃદય અને ફેફસાને લગતા રોગો, કેન્સર અને ડાયાબિટીસને કારણે મૃત્યુ પામે છે.